— Трымаемся, — бадзёра адказвае спадарыня Валянціна. Але, нягледзячы на аптымістычны настрой, яна прызнае відавочнае — неабходнасць рамонту будынка. Гэта ж не справа кожную вясну сіламі музейшчыкаў зноў тынкаваць, бяліць, падфарбоўваць аблупленыя знешнія сцены. І пры гэтым трэба ні ў якім разе не пашкодзіць помнік архітэктуры XIX стагоддзя, у якім некалі размяшчалася гарбарная майстэрня. Менавіта тут пачынаў сваю працоўную — не літаратурную — дзейнасць Цішка Гартны.